
Nr. 1573 din 8.04.2021                                                                                   PROIECT
HOTĂRÂREA nr. _____ din ______ 2021
privind înfiinţarea Serviciului de gestionare a câinilor fară stăpân al comunei Fântâna Mare, judeţul Suceava
Consiliul local al comunei Fântâna Mare, judeţul Suceava:
Având in vedere:

· Raportul de aprobare nr. 1574/8.04.2021 privind necesitatea adoptării   proiectului de hotărâre  inițiat  de catre primarul comunei, d-l  Mucileniţa  Vasile;

· Raportul de specialitate nr. ………2021 al compartimentului de specialitate financiar –contabil din cadrul aparatului de specialitate al primarului;
· Avizul de aprobare nr………….2021 al Comisiei  pentru administratiei publica locala , juridica  si disciplina, apararea  ordinii si linistii publice , a drepturilor  cetatenilor ,

· Prevederile art. 35 alin. (2) din Legea finanţelor publice locale nr. 273/2006, cu modificările şi completările ulterioare;
· Prevederile art. 1, alin. (1) şi art. 2, alin.(4) din Ordonanţa de Urgenţă nr. 155/2001 privind aprobarea programului de gestionare a câinilor fară stăpân, aprobată prin Legea nr. 22/2002, cu modificările şi completările ulterioare;
· Prevederile art. 3 şi art. 8 din Anexa la H.G. nr. 1059/2013 pentru aprobarea Normelor metodologice de aplicare a O.U.G. nr. 155/2001;
· Prevederile Legii nr. 205/2004 privind protecţia animalelor, republicată, cu modificările şi completările ulterioare;
· Prevederile Ordinului nr. 1/2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională Sanitară Veterinară şi pentru Siguranţa Animalelor;
· Prevederile Legii nr. 100/2016 privind concesiunile de lucrări şi concesiunile de servicii;
· Prevederii Hotărârii de Guvern nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016;
în baza prevederilor art. 129 alin. (7), lit."s" din Ordonanţa de Urgenţă a Guvernului nr.

57/2019 privind Codul administrativ ;



In temeiul art. 196 alin. (1) lit. „a" din Ordonanţa de Urgenţă a Guvernului nr. 57/2019 privind Codul administrativ; cu completările ulterioare
adoptă prezenta:
H O T Ă R Â R E

Art. 1. – (1) Se aprobă înfiinţarea Serviciului de gestionare a câinilor fară stăpân al comunei Fântâna Mare, judeţul Suceava.

               (2) Se aprobă ca modalitate de gestiune a Serviciului de gestionare a câinilor fară stăpân al comunei Fântâna Mare, judeţul Suceava, gestiunea delegată, conform studiului de oportunitate din Anexa 1 la prezenta hotărâre.
Art. 2. Se aprobă delegarea a gestiunii Serviciului de gestionare a câinilor fară stăpân al comunei Fântâna Mare numai către persoane juridice, asociaţii sau fundaţii care desfăşoară activităţi în domeniul protecţiei animalelor.

Art. 3. Se aprobă încheierea unui contract  de delegare a gestiunii în condiţiile legii pe o perioadă de 1 an cu posibilitatea prelungirii cu aceaşi perioadă, a Serviciului de gestionare a câinilor fară stăpân din comuna Fântâna Mare, judeţul Suceava, conform Anexei 2 la prezenta hotărâre.

Art. 4. Se aprobă mandatarea domnului Mucileniţa Vasile în calitate de primar al comunei Fântâna Mare, judeţul Suceava pentru semnarea contractului de delegare a gestiunii serviciului  cu persoana juridice, asociaţia sau fundaţia câştigătoare a achiziţiei având ca obiect realizarea activităţii de gestionare a câinilor fară stăpân.

Art. 5. Se aprobă Regulamentul Serviciului de gestionare a câinilor fară stăpân din comuna Fântâna Mare, judeţul Suceava, în forma prevăzută în Anexa nr. 3 şi care va deveni anexa la Contractul de delegare a gestiunii Serviciului de gestionare a câinilor fară stăpân.
Art. 6. Se aprobă Caietul de Sarcini al Serviciului de gestionare a câinilor fară stăpân din comuna Fântâna Mare, judeţul Suceava, în forma prevăzută în Anexa nr. 4 şi care va deveni anexa la Contractul de delegare a gestiunii Serviciului de gestionare a câinilor fară stăpâ.

Art. 7.   Anexele nr. 1, 2, 3 si 4, fac parte integrantă din prezenta hotărâre;

Art. 8. Prezenta hotărâre va fi dusă la îndeplinire de primarul comunei Fântâna Mare.

INIŢIATOR,

PRIMAR

  Vasile Mucileniţa
                                                                                                       Avizat pentru legalitate

                                                                              Secretarul general al Comunei         Popa Alin
Vizat CFP

Consilier

  Nicoleta PĂDURARIU
